b'\n_START_ARTICLE_\nFor Special Services\n_START_PARAGRAPH_\nFor Special Services er den anden James Bond-bog af John Gardner. Den udkom f\xc3\xb8rste gang i 1982._NEWLINE_Bogens titel har sin egen s\xc3\xa6rlige historie: I 1941 var James Bonds skaber Ian Fleming ansat i den britiske efterretningstjeneste. I denne egenskab var han i USA for at oprette forbindelse til de amerikanske efterretningstjenester. Her udarbejdede han p\xc3\xa5 opfordring af lederen af OSS general William Joseph Donovan et fyldigt memorandum om en efterretningstjeneste funktioner og struktur. Dette memorandum blev senere en del af vedt\xc3\xa6gterne for OSS og siden CIA. Som tak fik Ian Fleming en Police Positive Colt .38 med inskreptionen "For Special Services."\n_START_SECTION_\nPlot\n_START_PARAGRAPH_\nEfter lang tids frav\xc3\xa6r er terrororganisationen SPECTRE m\xc3\xa5ske p\xc3\xa5 banen igen. Sporene peger mod rigmanden, isfabrikanten og samleren Markus Bismaquer. Bond og Felix Leiters datter Cedar Leiter vinder indpas p\xc3\xa5 Bismaquers k\xc3\xa6mperanch i Texas i h\xc3\xa5b om at finde frem til SPECTRE\'s nye leder: Bismaquer selv, hans h\xc3\xb8jre h\xc3\xa5nd Walter Luxor eller m\xc3\xa5ske endda Bismaquers \xc3\xa6gtef\xc3\xa6lle Nena.'